Žuvų sargas
Kartą vienas žmogus važiavo į vestuves. Važiuodamas pro ežerą, rado bežvejojančius žvejus, kurie buvo pagavę labai daug žuvų. Atvažiavo tas žmogus į vestuves, įėjo į pirkią ir sako:
      
– Kai važiavom pro ežerą, tai kad pagauta žuvų tokia baisi daugybė, net tinklai nekelia!
      
Kai tik šitaip pasakė, nuo koptūro nusirito kažkoks juodas kamuolys net su malkom! Tai buvo žuvų sargas. Kai nubėgo į ežerą, tai kiek rado tinklų vandenyje, tiek ir nutraukė.

Mitologinės sakmės